Jonah Hill

Jonah Hill (s. Jonah Hill Feldstein 20. joulukuuta 1983 Los Angeles, Kalifornia) on yhdysvaltalainen näyttelijä, elokuvatuottaja, käsikirjoittaja ja ohjaaja. Hän on näytellyt useissa komedioissa. Vakavammista rooleistaan elokuvissa Moneyball (2011) ja The Wolf of Wall Street (2013) hän sai parhaan miessivuosan Oscar-ehdokkuudet.

 Nuoruus 
Hill syntyi Los Angelesissa vuonna 1983. Hillin isä Richard Feldstein työskentelee musiikkialalla, ja äiti Sharon o.s. Lyn on vaatesuunnittelija. Hillin pikkusisko Beanie Feldstein on näyttelijä, ja isoveli Jordan (k. 2017) oli Maroon 5 -yhtyeen manageri. Feldsteinit kuuluivat reformijuutalaiseen seurakuntaan.

Hill kävi Coloradon yliopistoa vuoden ajan ja jatkoi opintojaan The New Schoolissa New Yorkissa. Hän kirjoitti komedianäytelmiä ja esitti niitä baarissa.

Ura
Näyttelijä Dustin Hoffmanin poika Justin auttoi Hilliä saamaan tämän ensimmäisen elokuvaroolin vuoden 2004 elokuvassa I Heart Huckabees. Sitä seurasi pieni rooli komediassa 40 v. ja neitsyt (2005), joka myös aloitti Hillin ja ohjaaja Judd Apatowin yhteistyön.

Hillin läpimurtorooli oli seksinkipeänä lukiolaisena komediassa Superbad (2007). Sitä seurasi sarja muita komedioita. Vakava rooli tilastotieteilijänä baseball-elokuvassa Moneyball (2011) toi Hillille parhaan miessivuosan Oscar-ehdokkuuden.

Hill esitti epäpätevää poliisia parodiaelokuvassa 21 Jump Street (2012) ja sen jatko-osassa vuonna 2014. Hill näytteli myös Quentin Tarantinon elokuvassa Django Unchained (2012) ja esitti itseään kauhukomediassa This Is the End (2013). Martin Scorsesen elokuvassa The Wolf of Wall Street (2013) Hill esitti huumeita käyttävää liikemiestä, mikä toi hänelle hänen toisen Oscar-ehdokkuutensa.

Hillin seuraavia rooleja olivat joukkomurhaajana elokuvassa True Story (2015), asekauppiaana elokuvassa War Dogs (2016) ja alkoholistin tukijana elokuvassa Don’t Worry, He Won’t Get Far on Foot (2018). Vuonna 2018 Hill esitti pääosaa televisiosarjassa Maniac.

Hillin ensimmäinen ohjaustyö Mid90s julkaistiin vuonna 2018. Hill teki elokuvaan myös käsikirjoituksen.

2020-luvulla Hill on näytellyt elokuvassa Don’t Look Up (2021).

Hill on esiintynyt ääninäyttelijänä animaatioelokuvissa Näin koulutat lohikäärmeesi (2010), Megamind (2010) ja Lego Elokuva (2014), sekä niiden jatko-osissa.

 Yksityiselämä 
Hill tapasi Gianna Santosin vuonna 2018. He kihlautuivat syksyllä 2019 ja erosivat elokuussa 2020.

Hill sai vuonna 2023 lapsen naisystävänsä Olivia Millarin kanssa.

Hillin virallinen sukunimi oli Feldstein vuoteen 2023 saakka, kunnes hän luopui siitä ja otti välinimensä Hill viralliseksi sukunimekseen.

 Filmografia 
Elokuvat Vuosi Suomenkielinen nimi Alkuperäinen nimi Rooli2004 I Heart Huckabees  Eric Fawcett 2005  40 v. ja neitsyt  The 40 Year Old Virgin  eBay asiakas 2006  Klik!  Click  Ben Newman 17-vuotiaana 	Accepted  Sherman SchraderGrandma’s Boy  Barry 10 Items or Less  Packy 	2007 Rocket Science  Junior Philosopher 	 Paksuna  Knocked Up  Jonah 	 Evan taivaanlahja  Evan Almighty  Eugene Tannenbaum Superbad  SethWalk Hard: The Dewey Cox Story  Older Nate2008 Strange Wilderness  Cooker Horton  Horton Hears a Who!  Tommy (ääni)Forgetting Sarah Marshall  Matthew - tarjoilijaJust Add Water  Eddie Tuckby 2009 Night at the Museum 2  Brandon/Brundon - vartija Valehtelemisen sietämätön keveys  The Invention of Lying  Frank Funny People  Leo Koenig 2010 Cyrus  Cyrus 	 Näin koulutat lohikäärmeesi  How to Train Your Dragon  Snotlout Jorgenson (ääni) Keikkaa pukkaa  Get Him to the Greek  Aaron GreenMegamind  Hal Stewart/Titan (ääni)2011 Moneyball  Peter BrandThe Sitter  Noah Griffith 2012 21 Jump Street  Morton Schmidt/Doug McQuaid Korttelivahdit  The Watch  Franklin Django Unchained  Pussipää #22013 This Is the End  oma itsensäThe Wolf of Wall Street  Donnie Azoff2014  Lego Elokuva  The Lego Movie  Vihreä Lyhty (ääni) Näin koulutat lohikäärmeesi 2  How to Train Your Dragon 2   Snotlout Jorgenson (ääni)True Story  Michael Finkel22 Jump Street  Morton Schmidt2016 Sausage Party  Carl (ääni)Hail, Caesar!  Joseph SilvermanWar Dogs  Efraim Diveroli2017  Lego Batman Elokuva  The Lego Batman Movie  Vihreä Lyhty (ääni) Emoji-elokuva  The Emoji Movie  Gary (ääni)2018 Don’t Worry, He Won’t Get Far on Foot  Donny2019  Näin koulutat lohikäärmeesi 3  How to Train Your Dragon: The Hidden World  Snotlout Jorgenson (ääni) Lego Elokuva 2  The Lego Movie 2: The Second Part  Vihreä Lyhty (ääni)The Beach Bum  Lewis 2021 Don’t Look Up   Jason Orlean 

 Lähteet 

Aiheesta muualla



Luokka:Yhdysvaltalaiset elokuvakäsikirjoittajat
Luokka:Yhdysvaltalaiset näyttelijät
Luokka:Vuonna 1983 syntyneet
Luokka:Elävät henkilöt
Luokka:Amerikanjuutalaiset
Luokka:Seulonnan keskeiset artikkelit